Rådets beslutning

af 21. januar 2003

om suspension af Fællesskabets forpligtelser i henhold til sektorbilaget om elektrisk sikkerhed til aftalen mellem Det Europæiske Fællesskab og Amerikas Forenede Stater om gensidig anerkendelse

(2003/57/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) I henhold til artikel 16 i aftalen mellem Det Europæiske Fællesskab og Amerikas Forenede Stater om gensidig anerkendelse(1), i det følgende benævnt "aftalen", kan en part suspendere sine forpligtelser i henhold til et sektorbilag.

(2) Amerikas Forenede Stater har undladt at opfylde sine forpligtelser i henhold til aftalen, navnlig hvad angår de procedurer, der skal følges ved anerkendelse af overensstemmelsesvurderingsorganer udpeget af Fællesskabet.

(3) Dette har ført til, at overensstemmelsesvurderingsorganer, der er udpeget eller skal udpeges af medlemsstaternes udpegende myndigheder, ikke kan vurderes, overvåges og anerkendes som fastsat i aftalen.

(4) Som følge heraf har Fællesskabet mistet markedsadgang med hensyn til overensstemmelsesvurdering af sine varer, der er omfattet af sektorbilaget om elektrisk sikkerhed.

(5) Desuden findes det godtgjort, at De Forenede Stater har undladt at opretholde retlige og regeludstedende myndigheder til at gennemføre bestemmelserne i sektorbilaget om elektrisk sikkerhed, især da det er af relevans for Occupational Safety and Health Administrations tillid til den vurdering på stedet, som medlemsstaternes udpegende myndigheder foretager af de overensstemmelsesvurderingsorganer, der befinder sig på deres område.

(6) Fællesskabet og De Forenede Stater har i henhold til artikel 2, tredje punktum, i aftalen afholdt talrige konsultationer uden at være nået frem til en tilfredsstillende løsning.

(7) Kommissionen vil fortsat afholde konsultationer med De Forenede Stater i henhold til aftalen med henblik på at sikre, at sektorbilaget om elektrisk sikkerhed kan gennemføres i overensstemmelse med bestemmelserne heri -

TRUFFET FØLGENDE AFGØRELSE:

Artikel 1

Alle Fællesskabets forpligtelser i henhold til sektorbilaget om elektrisk sikkerhed til aftalen mellem Det Europæiske Fællesskab og Amerikas Forenede Stater om gensidig anerkendelse suspenderes.

Artikel 2

Formanden for Rådet bemyndiges til at udpege den person, der er beføjet til på Fællesskabets vegne at sende den i bilaget anførte note til Amerikas Forenede Stater.

Artikel 3

Senest tre år efter fremsendelsen af den i artikel 2 nævnte note til De Forenede Stater forelægger Kommissionen Rådet en rapport om resultatet af konsultationerne med De Forenede Stater og i givet fald et forslag til en rådsafgørelse om ophævelse af nærværende afgørelse.

Artikel 4

Denne afgørelse har virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 21. januar 2003.

På Rådets vegne

N. Christodoulakis

Formand

(1) EFT L 31 af 4.2.1999, s. 1.

BILAG

Rådet for Den Europæiske Union har den ære at meddele Amerikas Forenede Staters Mission ved Den Europæiske Union, at Det Europæiske Fællesskab i henhold til artikel 16 i aftalen mellem Det Europæiske Fællesskab og Amerikas Forenede Stater om gensidig anerkendelse har besluttet at suspendere alle sine forpligtelser i henhold til sektorbilaget om elektrisk sikkerhed til aftalen.

Årsagen til suspensionen af Fællesskabets forpligtelser er, at Amerikas Forenede Stater har undladt at opfylde sine forpligtelser i henhold til aftalen, navnlig hvad angår de procedurer, der skal følges ved anerkendelse af overensstemmelsesvurderingsorganer udpeget af Fællesskabet. Dette har ført til, at overensstemmelsesvurderingsorganer, der er udpeget eller skal udpeges af medlemsstaternes udpegende myndigheder, ikke kan vurderes, overvåges og anerkendes som fastsat i aftalen.

Som følge heraf har Fællesskabet mistet markedsadgang med hensyn til overensstemmelsesvurdering af sine varer, der er omfattet af sektorbilaget om elektrisk sikkerhed.

Desuden findes det godtgjort, at De Forenede Stater har undladt at opretholde retlige og regeludstedende myndigheder til at gennemføre bestemmelserne i sektorbilaget om elektrisk sikkerhed, især da det er af relevans for Occupational Safety and Health Administrations tillid til den vurdering på stedet, som medlemsstaternes udpegende myndigheder foretager af de overensstemmelsesvurderingsorganer, der befinder sig på deres område.

Fællesskabet og De Forenede Stater har i henhold til artikel 2, tredje punktum, i aftalen afholdt talrige konsultationer uden at være nået frem til en tilfredsstillende løsning.

Suspensionen af Fællesskabets forpligtelser som anført ovenfor anvendes fra datoen for offentliggørelsen af denne note i De Europæiske Fællesskabers Tidende.

Rådet for Den Europæiske Union ønsker at benytte denne lejlighed til på ny at forsikre Amerikas Forenede Staters Mission ved Den Europæiske Union om sin mest udmærkede højagtelse.